*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*272. számú előterjesztés*

Bátaszék Város Önkormányzata Képviselő-testületének 2017. december 13-án,

16,00 órakor megtartandó ülésére

*megváltozott munkaképességű dolgozók 2018. évi foglalkoztatásának jóváhagyása*

|  |
| --- |
| **Előterjesztő:** dr. Bozsolik Róbertpolgármester**Készítette:** Takácsné Gehring Mária aljegyző**Törvényességi ellenőrzést végezte**: Kondriczné dr. Varga Erzsébet jegyző**Tárgyalja:**PG Bizottság: 2017.12.12.Szociális Bizottság: 2017.12.12. |

**Tisztelt Képviselő-testület!**

 Bátaszék Város Önkormányzata 2010. június 1-jével kezdte meg megváltozott munkaképességű személyek alkalmazását minden olyan költségvetési intézményénél, ahol a foglalkoztatottak átlagos statisztikai létszáma a 25 főt meghaladja. A megoldással mentesültünk az állam felé történő rehabilitációs hozzájárulás megfizetése alól, és a hozzájárulással megegyező kiadással helyi megváltozott munkaképességű személyeknek tudtunk munkalehetőséget biztosítani. Az eddigi gyakorlatot követve a 2018. esztendőben is szeretnénk az érintett intézményeknél a fenti lehetőséggel élni.

**Jogszabályi háttér:**

A megváltozott munkaképességű személyek ellátásairól és egyes törvények módosításáról szóló 2011. évi CXCI. törvény (továbbiakban: Tv.) 23. § (1) bekezdése szerint *„A munkaadó a megváltozott munkaképességű személyek foglalkozási rehabilitációjának elősegítése érdekében rehabilitációs hozzájárulás fizetésére köteles, ha az általa foglalkoztatottak létszáma a 25 főt meghaladja, és az általa foglalkoztatott megváltozott munkaképességű személyek száma nem éri el a létszám 5 százalékát. (a továbbiakban: kötelező foglalkoztatási szint)”.*

Létszámonpedig a Központi Statisztikai Hivatal munkaügy-statisztikai adatszolgáltatáshoz kiadott útmutatójában foglaltak szerinti tárgyévi átlagos statisztikai állományi létszámot kell érteni. A statisztikai állományi létszámot egy tizedes jegyre kerekítve a kerekítés általános szabályai szerint kell meghatározni a *Tv. 23. § (4) bekezdésében foglaltak alapján.*

A Tv. 23. § (3) bekezdése kimondja, hogy a rehabilitációs hozzájárulás éves összege a **kötelező foglalkoztatási szintből hiányzó létszám**, valamint a rehabilitációs hozzájárulás szorzata.

*A* Tv. 23. § (5) bekezdésében szereplő rehabilitációs hozzájárulás mértéke **a tárgyév első napján a teljes munkaidőben foglalkoztatott munkavállaló részére megállapított alapbér kötelező legkisebb összegének kilencszerese/fő/év.**

A rehabilitációs hozzájárulásmértéke 2018. évben: **1.242.000 Ft/fő/év.** (a minimálbér összege: 138.000 Ft x 9)

**A kötelező foglakoztatási szint teljesítésével, azaz a megváltozott munkaképességű munkavállalók megfelelő számban történő foglalkoztatásával a munkáltatónak nem áll fenn a rehabilitációs hozzájárulás befizetésének kötelezettsége.**

Bátaszék Város Önkormányzatánál két intézménynél haladja meg az átlagos statisztikai állományi létszám a 25 főt.

* Bátaszéki Közös Önkormányzati Hivatal létszám: 30 fő
* Mikrotérségi Óvoda, Bölcsőde és Konyha: 63 fő

A rehabilitációs hozzájárulás szerinti kötelező foglalkoztatási szint:

* Bátaszéki Közös Önkormányzati Hivatal létszám: 1,5 fő
* Mikrotérségi Óvoda, Bölcsőde és Konyha: 3,1 fő

**A Bátaszéki Közös Önkormányzati Hivatal** esetében a hozzájárulás a fenti létszámot tekintve **1.863.000 Ft**, míg **a Mikrotérségi Óvoda, Bölcsőde és Konyha** esetében **3.726.000 Ft**.

**A Bátaszéki Közös Önkormányzati Hivatalnál** jelenleg 2 fő megváltozott munkaképességű személyt foglalkoztatunk, egy személyt napi 5 órában az adócsoportnál és egy személyt napi 4 órában a portán. Amennyiben 2018-ban is 2 fő foglalkoztatása mellett dönt a képviselő-testület, úgy a hatályos jogszabályok értelmében nem lesz rehabilitációs hozzájárulási fizetési kötelezettsége a hivatalnak.

Ha a képviselő-testület most úgy dönt, hogy megváltozott munkaképességű személyek foglalkoztatásával váltja ki a rehabilitációs hozzájárulást, akkor

* 2 fő 4 órában történő foglalkoztatása összesen 1.978.920 Ft-ot jelentene (69.000 Ft x 1,195 % hozzájárulási adó = 82.455 Ft/hó, 989.460 Ft/fő/év). **Ebben az esetben a rehabilitációs hozzájáruláson felül 115.920 Ft-ot kell biztosítani**.
* amennyiben a 2 fő közül egy személyt 5 órában foglalkoztatunk, akkor ez 2.226.285 Ft-ot jelentene (86.250 Ft x 1,195 % hozzájárulási adó x 12 hó, 1.236.825 Ft/fő/év az 5 órás foglalkoztatás). **Ebben az esetben a rehabilitációs hozzájáruláson felül 363.285 Ft-ot kell biztosítani.**

Amennyiben a képviselő-testület 1 fő megváltozott munkaképességű személy foglalkoztatása mellett dönt, úgy 0,5 fő után befizetendő rehabilitációs hozzájárulás összegét (621.000 Ft) a 2018. évi költségvetésben biztosítani szükséges.

**A Mikrotérségi Óvoda, Bölcsőde és Konyha** intézményében a 3 fő foglalkozatásánál 2 fő 4 órás és 1 fő 5 órás megváltozott munkaképességű személy kerül alkalmazásra jelenleg, mely az intézménynek 3.215.745 Ft-ot jelent.

A Tv. 24. § (1) bekezdése értelmében a rehabilitációs hozzájárulást a fizetésére kötelezett munkaadó maga vallja be, állapítja meg, és közvetlenül fizeti be az állami adóhatóságnál vezetett számla javára, melyet negyedévente előlegként kell teljesíteni.

Kérem a tisztelt képviselő-testületet, hogy az előterjesztés alapján a határozati javaslatot támogatni szíveskedjen.

**H a t á r o z a t i j a v a s l a t :**

**megváltozott munkaképességű dolgozók 2018. évi foglalkoz-tatásának jóváhagyására**

Bátaszék Város Önkormányzat Képviselő-testülete

1. 2018. január 1-jétől 2018. december 31-e között az önkormányzat által fenntartott intézményeknél az alábbiak szerint engedélyezi megváltozott munkaképességű dolgozók továbbfoglalkoztatását:

|  |  |
| --- | --- |
| Intézmény megnevezése | Foglalkoztatni kívánt megváltozott munkaképességű létszám |
|  Közös Önkormányzati Hivatal | 2 fő (1 fő napi 4 órás, 1 fő napi 5 órás foglalkoztatással) |
|  Mikrotérségi Óvoda, Bölcsőde és Konyha | 3 fő (2 fő napi 4 órás, 1 fő napi 5 órás foglalkoztatással |
|  Összesen | 5 fő |

1. Az a) pontban jóváhagyott álláshelyeket a munkáltatók kizárólag a megváltozott munkaképességű munkavállalókat foglalkoztató munkáltatók akkreditációjáról, valamint a megváltozott munkaképességű munkavállalók foglalkoztatásához nyújtható költségvetési támogatásokról szóló 327/2012.(XI.16.) Korm. rendeletben meghatározott feltételek szerint tölthetik be.
2. A foglalkoztatásban érintettek a minimálbéres foglalkoztatást, illetve a hozzá kapcsolódó járulékokat tervezhetik a költségvetésükben azzal, hogy a képviselő-testület a Bátaszéki Közös Önkormányzati Hivatal 2018. évi költségvetésében a rehabilitációs hozzájárulás összegén felül még **363.285 Ft-ot biztosít.**
3. A képviselő-testület egyúttal a 320/2016.(XII.14.) önk.-i határozatát *2017. december 31-ével* hatályon kívül helyezi.

*Határidő:* 2017. december 28. (a munkaügyi okmányok elkészítéséért)

2018. január 31. (a c) pont esetében)

*Felelős:* Takácsné Gehring Mária aljegyző

(a munkaügyi okmányok elkészíttetéséért)

*Határozatról értesül:* MOB óvodaigazgató

 BátaszékiKÖH pénzügyi iroda

 irattár